### | | | | --- | --- | | | | | --- | | **Teknik- og Miljøudvalget** 16. januar 2020 Sagsnr. 710-2018-43657 Dok.nr. 710-2019-211843 Sagsbehandler DPBSTE | | 82.                 Opklassificering veje - Påtænkte afgørelser i anden etape - Åbent

###

|  |  |
| --- | --- |
| Tidl. politisk behandling | BY 30.10.18 pkt. 170 |
| Forventet sagsgang | TM-U |
| Lovgrundlag | Vejloven |

###

**SAGENS INDHOLD**

Teknik- og Miljøudvalget skal i denne sag tage stilling til
påtænkte afgørelser om opklassificeringen af private fællesveje. Sagen omfatter
projektets anden etape af i alt syv etaper. Der skal i denne sag tages stilling
til opklassificeringen i Grundfør og [adresse]. Der er i alt 66 private
fællesveje i anden etape, hvoraf 34 påtænkes opklassificeret.

Byrådet godkendte 30. oktober
2018 en samlet plan for opklassificering af private fællesveje. Nedenfor
fremhæves de væsentligste elementer af den tidligere beslutning. Det bemærkes,
at projektet følger den tidligere beslutning planmæssigt.

Kommunens beslutning om opklassificering
skal begrundes i en konkret trafikal vurdering af den enkelte vej. Vurderingen
skal tage udgangspunkt i følgende fire trafikale forhold:

·
Trafikintensitet.

·
Vejens betydning for det omkringliggende vej- og stinet.

·
Vejens art.

·
Typen af færdsel.

Nedenfor fremgår den
aktuelle tidsplan for anden etape:

|  |  |
| --- | --- |
| Aktivitet i anden etape | Tid |
| Politisk behandling af påtænkte afgørelser (TM-U) | Januar 2020 |
| Borgermøde for anden etape | 20. januar 2020 |
| Påtænkte afgørelser sendes i høring | Februar 2020 |
| Udarbejdelse af udkast til endelig afgørelser | Maj 2020 |
| Politisk behandling af afgørelser (TM-U) | August 2020 |
| Udmatrikulering af opklassificerede veje | Oktober- december 2020 |
| Ikrafttrædelse | April 2021 |

**VURDERING**

I overensstemmelse med den politisk vedtagne proces, har
Teknik og Miljø foretaget en konkret trafikal vurdering af de 66 private
fællesveje placeret i anden etape.

På den baggrund foreslår Teknik og Miljø, at 34 private
fællesveje opklassificeres helt eller delvist.

32 private fællesveje foreslås ikke opklassificeret. Vejenes
trafikale betydning kan ikke begrunde en opklassificering. Der er enten tale om
øde grusveje eller stikveje til offentlige hovedveje. Det bemærkes, at
forvaltningen har anlagt en skønsmæssige vurdering af vejenes trafikale
betydning, som medfører, at vejene i videst muligt omfang opklassificeres.

Sagen er vedlagt følgende fire bilag, som indgår i
beslutningsgrundlaget for de påtænkte afgørelser:

·
Bilag 1 indeholder et samlet oversigtskort over alle vejene
omfattet af projektets første etape.

·
Bilag 2 indeholder en vejliste over disse veje.

·
Bilag 3 indeholder de påtænkte afgørelser, inklusive begrundelse
og kortbilag.

·
Bilag 4 indeholder en redegørelse over potentielle klageinstanser
og deres kompetence.

**ØKONOMI**

Det er aktuelt estimeret, at den samlede opklassificering
medfører en varig årlig driftsudgift på 3,1 mio. kr. Dertil kommer en varig
årlig anlægsudgift til udskiftning af slidlag på 1,8 mio. kr. Derudover vil der
være engangsudgifter til udmatrikuleringen af veje. Udgiften til
udmatrikulering for det samlede projekt vurderes at udgøre 4,1 mio. kr.

Der fremlægges parallelt med denne sag en særskilt sag om
anlægsbevilling til de tre første etaper af opklassificeringen.

**INDDRAGELSE**

Efter Teknik- og Miljøudvalgets godkendelse af de påtænkte
afgørelser sendes de i åben høring på kommunens hjemmeside i februar 2020. Her
vil alle have mulighed for at afgive høringssvar.

På veje, der planlægges opklassificeret, vil de påtænkte
afgørelser også blive sendt i individuel høring hos de vejberettigede og
vejejerne. Dette er et lovkrav. Fristen for høringen fastsættes til fire uger.

Der afholdes borgermøder i forbindelse med høringsfasen.
Borgermødet for anden etape afholdes 20. januar 2020 i Hinnerup. På borgermødet
præsenterer Teknik- og Miljøudvalget de påtænkte beslutninger.

**INDSTILLING**

Direktøren for Teknik og Miljø indstiller til Teknik- og Miljøudvalget:

1.    At de
påtænkte afgørelser sendes i høring.

**BESLUTNING**

**Bilag**

|  |  |
| --- | --- |
| Bilag 1 Oversigtskort anden etape | 710-2019-269717 |
| Bilag 2 Vejliste med veje der helt eller delvist opklassificeres | 710-2019-262733 |
| Bilag 3 Påtænkte afgørelser om opklassificering | 710-2019-273334 |
| Bilag 4 Redegørelse over potentielle klageinstanser og deres kompetence | 710-2019-252816 |